Kim Juhl Christiansen var fredag formiddag i aktion ved OL i London. Kuglestøderen fra Sæby skulle forsøge at kvalificere sig til aftenens finale. Den danske OL-debutant nåede dog ikke målet om at blive baldt de 12 bedste, der skal kæmpe om de helt sjove placeringer fredag aften. På forhånd havde Kim Juhl Christiansen spået, at han mindst skulle støde 20 meter for at nå finalen, mens landstræneren mente, at der nok skulle et stød på omkring 20,20 meter. Det viste sig dog, at man skulle have haft kuglen ud over 20,25 meter for at indløse billet, og her var Kim Juhl Christensen et stykke fra. Hans første stød var blot 18,40 meter, andet forsøg blev ikke godkendt, og i sidste forsøg stødte danskeren 19,13 meter. Det gav ham en placering som nummer 28 blandt de 40 kuglestødere.

Referat:
Kuglestøderen Kim Juhl Christensen fra Sæby var mere end en meter fra at kvalificere sig til kuglestødsfinalen ved OL.